Odden stavkirke

Odden stavkirke var en stavkirke i Smøla kommune i Møre og Romsdal. Kirken stod på Odden (gnr. 38) på øya Odden, litt vest for Fastsmøla.

«Odden [kircke]» er omtalt i Trondhjems Reformats 1589. I 1661 ble kirken omtalt som en stavkirke uten tårn eller spir, med utvendig bordkledning og med et lite våpenhus i vest. Den ble sagt å være høvelig godt vedlikeholdt.

Det var gravplass for Odden og Veien ved Brattvær kirke, men eldre mennesker skal ha hevdet at Korsholmen en periode ble brukt som gravplass.

Kirken blåste ned tidlig på 1700-tallet og ble ikke gjenoppført. Menigheten ble slått sammen med Brattvær, og kirkestedet der ble flyttet til Fastsmøla i 1883.

Referanser

Kilder 
 Brendalsmo, Jan: Kildegjennomgang: Middelalderske kirkesteder i Møre og Romsdal (Riksantikvaren, 2016), s. 151

Eksterne lenker 
 

Tidligere kirker i Møre og Romsdal
Revne stavkirker i Norge
Kirker i Smøla